O d ô v o d n e n i e    n á v r h u 

Zákon Národnej rady SR č. 92/1991 Zb. o podmienkach prevodu majetku štátu na iné osoby v znení neskorších zmien a doplnkov (ďalej len “zákon”) ukladá v § 32 ods. 2 a 3 Prezídiu Fondu národného majetku Slovenskej republiky (ďalej len “FNM SR”) spracovať a po prerokovaní vo vláde Slovenskej republiky (ďalej len “vláda SR”) predložiť na schválenie do Národnej rady Slovenskej republiky (ďalej len “NR SR”) návrh na použitie majetku FNM SR podľa § 28 ods. 3 písm. b / zákona. 

Schválenie tohto materiálu v NR SR je podmienené jeho predchádzajúcim prerokovaním vo Výkonnom výbore FNM SR, Prezídiu a Dozornej rade FNM SR a následne vo vláde SR. Prezídium FNM SR dňa 6.11.2002 schválilo predložený návrh na použitie majetku FNM SR v roku 2003. V súlade s § 36 odst. 2 Zákona Prezídium FNM SR zabezpečilo prerokovanie uvedeného materiálu v Dozornej rade FNM SR dňa 6.11.2002. 
       Predmetom návrhu na použitie majetku FNM SR je vymedziť rozsah majetku FNM SR, ktorý v zmysle § 28 ods. 3 písm. b/ zákona môže byť použitý v súlade s rozhodnutím vlády SR:

1.	na plnenie záväzkov podnikov určených na privatizáciu, najmä záväzkov z úverov zabezpečených záložným právom,
2.	na posilnenie zdrojov bánk a sporiteľní určených na poskytovanie úverov,
3.	na splnenie poskytnutých záruk za úvery obchodných spoločností, v ktorých má fond  trvalú majetkovú účasť v rozsahu aspoň 34%,
4.	na podporu rozvojových programov Slovenskej republiky, 
5.	na plnenie štátnych záruk za bankové úvery,
6.	na financovanie splácania štátneho dlhu v priebehu rozpočtového roka,
7.	na doplnenie zdrojov v systéme financovania zdravotníctva,
8.	na úhradu častí záväzkov Štátneho fondu cestného hospodárstva Slovenskej republiky,
9.	na posilnenie štátnych finančných aktív podľa osobitného predpisu,
10.	na vysporiadanie cenových rozdielov k cenám tepla a teplej úžitkovej vody pre občanov za roky 1997 a 1998, ktoré vznikli v dôsledku zmien dotačnej politiky štátu v regulácii cien tepla a teplej úžitkovej vody,
11.	na finančné kompenzácie nákladov obcí na vybudované plynárenské a elektroenerge-tické zariadenia, ktoré boli bez náhrady prevedené do vlastníctva štátu.
Rozsah použitia majetku na tieto účely je vždy viazaný na prerokovanie vo vláde SR a na schválenie v NR SR. Vymedzenie rozsahu majetku použiteľného na tieto účely pritom rešpektuje nakladanie s majetkom FNM SR tak, ako to stanovuje § 28 zákona. V celkovej bilancii sa vychádza z predpokladaných príjmov a výdavkov pre rok 2003  odvodených od stavu majetku FNM SR, jeho záväzkov a pohľadávok evidovaných k 31.12.2002. Príjmy a výdavky FNM SR sú rozpočtované na báze cash - flow.  V neposlednom rade je pri vymedzení rozsahu majetku použiteľného podľa § 28 ods.3 písm. b/ zákona dôležitý stav likvidity FNM SR ku koncu roka 2002, na ktorý musí bezprostredne nadviazať.

 Štruktúra návrhu: 
1. 	Predpokladaný vývoj likvidity FNM SR do konca roku 2002
2. 	Bilancia príjmov a výdavkov FNM SR  v roku 2003 
3. 	Návrh na použitie majetku FNM SR v roku 2003

1. Predpokladaný vývoj likvidity FNM SR do konca roku 2002 
1.1.	Očakávané príjmy FNM SR v roku 2002 a predpokladaný stav peňažných prostriedkov do konca roku 2002

Pri plánovaní príjmov v roku 2002 sme vychádzali z očakávaných príjmov z uzavretých zmlúv ako aj z predpokladu, že dôjde k uzavretiu nových zmlúv, ktoré budú podpísané v roku 2002 a s pripísaním výnosov z týchto predajov ešte v roku 2002.  
Očakávané príjmy FNM SR v roku 2002                                                                            (v mil. Sk)                                           

Komentár k tabuľke: 
1.	Stav finančných prostriedkov k 31.12.2001 - stav finančných prostriedkov na bežných účtoch FNM SR vrátane krátkodobých termínovaných vkladov evidovaných k 31.12.2001. 
2.	Príjmy z predaja - uzavreté zmluvy - príjmy zo zmlúv, ktoré FNM SR uzavrel v predchádzajúcom období, tzn. do 31.12.2001. 
3.	Príjmy z predaja - nové zmluvy uzavreté v roku 2002 - príjmy zo zmlúv, ktoré FNM SR uzavrie v priebehu roku 2002 a kúpna cena, resp. jej časť bude zaplatená v tomto období. V položke sú zahrnuté výnosy z predaja spoločností, SPP, a.s. Slovenská poisťovňa, a.s., ZSE, a.s. a iné.
4.	Prevod prostriedkov z termínovaných vkladov - príjmy z úrokových výnosov vyplácaných peňažnými ústavmi pri termínovaných vkladoch v priebehu roku 2002.
5.	Ostatné príjmy - príjmy z účastí FNM SR na podnikaní obchodných spoločností (dividendy, príjmy z exekúcií, poplatkov a iné).
6.	Osobitný účet MSPNM SR podľa § 28 ods. 2 zákona.

Na základe uvedeného predpokladáme nasledovnú použiteľnosť prostriedkov FNM SR do 31.12.2002
                                                                                                                                              ( v mil. Sk)

1.2.  Štruktúra záväzkov FNM SR v roku 2002  

Použitie majetku FNM SR upravuje § 28 zákona. V nasledujúcich tabuľkách, v ktorých predkladáme použite majetku FNM SR v roku 2002, sú zohľadnené všetky predpokladané rozpočtované výdaje v uvedenom období pričom záväzky splatné v roku 2002 podľa § 28 odst. 3 písm. b) zákona, ku ktorým bolo, resp. bude potrebné prijať uznesenie vlády SR sú uvedené aj v detailnej štruktúre na strane 6. 

Záväzky a výdavky FNM SR v roku 2002                                                                                                                                                                 (v mil. Sk)

Prehľad záväzkov FNM SR v roku 2002 podľa rozhodnutí vlády SR (§ 28 ods. 3 písm. b/ )                                                                                       ( v mil. Sk)

Komentár k tabuľke : 
1.	§ 28 ods. 3 písm. b/ – Použitie majetku FNM SR v súlade s nasledovnými uzneseniami vlády SR:
•	Použitie prostriedkov získaných z privatizácie ST, a.s.. Uznesením č. 603 zo dňa 9.8.2000 vláda SR schválila použitie finančných prostriedkov získaných z privatizácie 51% akcií Slovenských telekomunikácií, a.s. v roku 2000 podľa § 28 ods. 3 písm. b/ bodov 1-8 zákona. Časť finančných prostriedkov vo výške 13,91 mil. Sk bola splatná v roku 2002. 
•	uznesením č. 738 z 15.8.2001 vláda SR odporučila prezidentovi FNM SR uvoľniť sumu vo výške 40 mil. Sk na realizáciu rozvojového programu Koncepcie externej integračnej komunikačnej stratégie SR v termíne do marca 2002. V súlade s uvedeným uznesením FNM SR uzavrel dňa 27. marca 2002 s Ministerstvom zahraničných vecí SR Zmluvu o poskytnutí finančných prostriedkov číslo 03/2002 v zmysle ktorej uhradil svoj záväzok.
•	uznesením č. 1078 z 15.11.2001 vláda SR schválila kompenzáciu majetkovej ujmy v prospech KBB, š.p.ú. z titulu delenia federálneho majetku v sume 1.073 mil. Sk. V zmysle uvedeného uznesenia FNM SR uzavrel s KBB š.p.ú. Zmluvu o poskytnutí finančných prostriedkov číslo 1/2002 v zmysle ktorej uhradil svoj záväzok.
•	uznesením č. 790 z 30.8.2001 k návrhu štátneho rozpočtu na rok 2002 vláda SR odporučila prezidentovi prezídia FNM SR zabezpečiť z rozpočtu na rok 2002:
•	prostriedky do výšky 102.000 mil. Sk na splatenie štátneho dlhu. Tento objem bol znížený uznesením vlády SR č. 935 z 3.10.2001 na objem maximálne do výšky 95.700 mil. Sk. Doplnok upravil túto položku, vzhľadom na celkové očakávané príjmy, na sumu 47.000 mil. Sk. Zároveň vláda SR schválila na krytie istiny štátneho dlhu sumu 3.000 mil. Sk s plnením v roku 2001, avšak uznesením č. 935 bolo plnenie presunuté na rok 2002. Vláda SR uznesením č. 446 z 25.4.2002 odsúhlasila použitie majetku SR podľa § 28 ods. 3 písm. b/ bod 6 zákona na uvedené účely, t.j. v prospech štátnych aktív na splatenie štátneho dlhu v celkovej výške 50.000 mil. Sk. V súlade s uvedeným uznesením FNM SR uzavrel s Ministerstvom financií SR  (ďalej len „MF SR“) Zmluvu o poskytnutí finančných prostriedkov číslo 11/2002 v zmysle ktorej uhrádza svoj záväzok.
•	prostriedky v objeme 9.100 mil. Sk na spätné odkúpenie štátnych dlhopisov vo vlastníctve VÚB, a.s. Vláda SR uznesením č. 679 z 19.6.2002 odsúhlasila použitie majetku SR podľa § 28 ods. 3 písm. b/ bod 9 zákona na uvedené účely. V zmysle uvedeného uznesenia FNM SR uzavrel s MF SR Zmluvu o poskytnutí finančných prostriedkov číslo 9/2002 v zmysle ktorej uhradil svoj záväzok. 
•	prostriedky v objeme 55.000 mil. Sk na realizáciu Koncepcie reformy sociálneho poistenia v SR z príjmu z privatizácie 49% podielu FNM SR na podnikaní spoločnosti SPP, a.s. v zmysle uznesenia vlády SR č. 1021 zo 6.12.2000. Táto suma bola zmenená uzneseniami vlády SR č. 167 z 20.2.2002 a č. 446 z 25.4.2002 na čiastku „vo výške výnosu z predaja 25%-ného podielu SPP, a.s.“ čo predstavuje čiastku 1.377,55 mil. USD z celkovej kúpnej ceny 2.700 mil. USD. V súlade s uvedeným uznesením FNM SR uzavrel s MF SR Zmluvu o poskytnutí finančných prostriedkov číslo 10/2002 v zmysle ktorej uhradil svoj záväzok.
•	prostriedky vo výške 3.685 mil. Sk na riešenie záväzkov zdravotníckych zariadení a zdravotných poisťovní v zmysle uznesenia vlády SR č. 502 zo 6.7.2001. Vláda SR uznesením č. 815 z 17.7.2002 odsúhlasila použitie majetku SR. V súlade s uvedeným uznesením FNM SR uzavrel s Ministerstvom zdravotníctva SR Zmluvu o poskytnutí finančných prostriedkov číslo 8/2002 v zmysle ktorej uhradil svoj záväzok.
•	prostriedky vo výške 2.000 mil. Sk na riešenie starých záväzkov vyplývajúcich zo zmlúv o výkonoch vo verejnom záujme pre Železničnú osobnú dopravu a na úhradu starých dlhov na poistnom do Sociálnej poisťovne do výšky 1.400 mil. Sk a  Spoločnej zdravotnej poisťovne do výšky 1.000 mil. Sk. Spolu vo výške 4.400 mil. Sk. Na základe rozhodnutia vlády SR počíta FNM SR v roku 2002 s úhradou časti týchto prostriedkov, a to vo výške  2.915 mil. Sk. 
•	na riešenie starých dlhov pre Železničnú osobnú dopravu – uznesením č. 1217 zo dňa 19.12.2001 vláda SR schválila použitie finančných prostriedkov vo výške 2.000 mil. Sk na krytie starých dlhov vo vzťahu k výkonom vo verejnom záujme v železničnej osobnej doprave. Zostávajúca časť finančných prostriedkov vo výške 1.200 mil. Sk splatná v zmysle Zmluvy o poskytnutí finančných prostriedkov č. 17/2001 v roku 2002 bola uhradená.
•	na riešenie cenových rozdielov pri dodávkach tepla a teplej úžitkovej vody, ktoré vznikli za roky 1997 a 1998 vláda SR odporučila zabezpečiť z rozpočtu na rok 2001 sumu 689 mil. Sk. Nakoľko použitie majetku na tieto účely nebolo v danom období v súlade s § 28 ods. 3 písm. b/ bodov 1-8 zákona, FNM SR nemohol pristúpiť k plneniu tohto uznesenia. V zmysle novelizovaného zákona a v zmysle uznesení vlády SR č. 446 z 25.4.2002 a 707 zo dňa 26.6.2002 FNM SR uzatvoril s MF SR Zmluvu o poskytnutí finančných prostriedkov č. 2/2002 a uhradil tento záväzok v roku 2002.
•	prostriedky vo výške 3.000 mil. Sk na splatenie záväzkov vyplývajúcich z prevzatých štátnych záruk za rok 2002 schválené uznesením vlády SR č. 446 z 25.4.2002. 
•	uznesením č. 805 z 9.10.2000 vláda SR odporučila zapracovať do návrhu na použitie majetku FNM SR na rok 2001 čiastku vo výške 7.800 mil. Sk, zároveň odsúhlasila navýšenie štátnych záruk o 2.200 mil. Sk. Vzhľadom na likviditu FNM SR ku koncu roku 2001 sme požiadali o presun platby vo výške 1.944 mil. Sk do roku 2002, s čím MF SR súhlasilo (list MF SR z 4.12.2001), a zároveň požiadalo o zvýšenie čiastky na 2.100 mil. Sk vzhľadom na splatné úroky. Schválené uznesením vlády SR č.446 z 25.4.2002.
•	uzneseniami č. 446 z 25.4.2002 a 707 z 26.6.2002 vláda SR schválila použitie majetku FNM SR v roku 2002 v súlade § 28 ods. 3 písm. b/ bod 11 zákona vo výške  4.073 mil. Sk v prospech miest a obcí ako náhradu častí nákladov na vybudovanie plynárenských zariadení podľa zoznamu spracovaného Ministerstvom hospodárstva SR, ktoré sa použijú na splatenie doterajších záväzkov miest a obcí po lehote splatností a na kapitálové výdavky na realizáciu rozvojových programov. Uznesením č. 998 zo dňa 4.9.2002 vláda SR schválila doplnenie tejto čiastky o 10,54 mil. Sk, t.j. celkovú čiastku 4.083,54 mil. Sk.
•	iné účely podľa rozhodnutí vlády SR – FNM SR počítal s rezervou vo výške 323,89 mil. Sk, uznesením NR SR č. 2175 zo dňa 22.5.2002 sa rezerva zvýšila o 1.960 mil. Sk. 
2.	§ 28 ods. 3 písm. c / - náklady na zvýšenie základného imania obchodných spoločností, ktorých akcionárom alebo spoločníkom je FNM SR. Zvýšenie oproti plánovanej výške je spôsobené realizáciou SAD formou zvýšenia základného imania zo strany investorov ako aj FNM SR,
3.	§ 28 ods. 3 písm. d / - náklady spojené s činnosťou FNM SR,
4.	§ 28 ods. 3 písm. f / - náklady FNM SR spojené s podporou privatizácie v roku 2002, v ktorých sú zahrnuté:
i.	odmeny privatizačným poradcom vo výške cca 2.496 mil. Sk za privatizáciu spoločností SPP, a.s., Slovenská poisťovňa a.s., Transpetrol, a.s., IRB, a.s., Slovenská sporiteľňa, a.s., VÚB, a.s., Slovenské liečebné kúpele Piešťany, a.s., ZSE a.s., SSE a.s., VSE a.s. a iné 
ii.	Úvery – FNM SR realizoval v roku 2001 pôžičku so štátnou zárukou v celkovej výške 250 mil. EUR, splatnú v roku 2002 vrátane úrokov 
iii.	Novácie záväzkov vyplývajúcich z dlhopisov FNM SR - záväzky voči tuzemským finančným inštitúciám v zmysle Dohôd, ktorých predmetom je zánik záväzku súvisiaceho s výplatou dlhopisov FNM SR a vznik záväzku nového
5.	§ 28 ods. 3 písm. g / - nákup majetku a majetkových účastí, na ktoré má FNM SR predkupné právo. Jedná sa o nákup akcií Slovenských elektrární, a.s., Slovenskej elektrizačnej prenosovej sústavy, a.s., Teplárne Košice, a.s. a Paroplynového cyklu, a.s. z portfólia SPP, a.s. , ZSE, a.s. a Reštitučného investičného fondu, a.s.,
6.	§ 28 ods. 3 písm. h / - náklady na uspokojovanie nárokov oprávnených osôb podľa osobitných  predpisov (reštitúcie),
7.	§ 28 ods. 3 písm. k / - náklady spojené so splatením dlhopisov FNM SR a ich výnosov,
8.	§ 28 ods. 3 písmeno l / - úhrada nákladov vzniknutých v dôsledku odstúpenia od zmlúv alebo nákladov na uzatváranie zmlúv o nájme takto získaného majetku, resp. nákladov, ktoré vznikli z mimosúdnych dohôd,
9.	§ 28 ods. 3 písmeno n / - náklady na ďalšie účely, ak tak ustanovil osobitný predpis: 
•	Štátny fond zdravia: záväzok evidovaný k 31.12.2001 v zmysle ustanovenia zákona č. 242/1994 Z.z. vo výške 100% podielu na výnose z privatizácie štátnych podnikov v pôsobnosti Ministerstva zdravotníctva SR. ŠFZ bol zrušený zákonom č. 553 o zrušení niektorých štátnych fondov s účinnosťou od 1.1.2002 a záväzok bol uhradený právnemu nástupcovi ŠFZ, t.j. Ministerstvu zdravotníctva SR,
•	Štátny podporný fond pôdohospodárstva a potravinárstva: záväzok evidovaný k 31.12.2001 v zmysle ustanovenia zákona č. 40/1994 Z.z. vo výške 50% podielu na výnose z privatizácie štátnych podnikov v pôsobnosti Ministerstva pôdohospodárstva SR. Vzhľadom na skutočnosť, že ŠPFPP bol zrušený zákonom č. 553 o zrušení niektorých štátnych fondov s účinnosťou od 1.1.2002, záväzok je uhrádzaný  právnemu nástupcovi ŠPFPP, t.j. Ministerstvu pôdohospodárstva SR v zmysle Dohody o urovnaní uzavretej dňa 28.3.2002 medzi FNM SR a právnym nástupcom ŠPFPP, t.j. Ministerstvom pôdohospodárstva SR,
•	Fond náhradného výživného: záväzok vznikol v zmysle zákona č. 245/2002 o náhradnom výživnom a Fonde náhradného výživného, ktorým sa mení a dopĺňa zákon č. 94/1963 Zb. Zákon o rodine v znení neskorších predpisov. Zákon bol schválený NR SR s účinnosťou od 1.11.2002. V zmysle § 13  uvedeného zákona sa fond vytvorí okrem iného aj vkladom 1.500 mil. Sk z FNM SR. V zmysle uznesenia NR SR č. 2175 zo dňa 22.5.2002 FNM SR môže pristúpiť k tomuto záväzku v prípade disponibilných zdrojov,
10.	§ 15 ods. 4 zákona  - podľa uvedeného zákona FNM SR ručí svojím majetkom za splnenie záväzkov nadobúdateľom privatizačného majetku.

1.3.    Očakávaná bilancia FNM SR k 31.12.2002

Na základe očakávanej výšky použiteľných peňažných prostriedkov k 31.12.2002  (31.880,93 mil. Sk) a vzhľadom na výšku záväzkov splatných do 31.12.2002 (31.859,87 mil. Sk) bude FNM SR k 31.12.2002 vykazovať mierny prebytok finančných prostriedkov vo výške 21,06 mil. Sk (počítaný na báze cash flow).
                                                                                                                                                ( v mil. Sk)

Je však potrebné upozorniť na skutočnosť, že tento stav bude možné docieliť iba v prípade, že privatizácia spoločnosti VSE, a.s., bude ukončená do konca roku 2002. V opačnom prípade FNM SR nebude mať dostatok finančných prostriedkov potrebných na úhradu niektorých záväzkov, resp. plánovaných výdavkov FNM SR. 
Z uvedeného vyplýva, že termín plnenia niektorých záväzkov bude potrebné zosúladiť s predpokladaným termínom získania finančných prostriedkov z privatizácie VSE, a.s.  a presunúť ich splatnosť do nasledujúceho roku. 

2. Bilancia príjmov a výdavkov FNM SR na rok 2003 

Predpokladaný vývoj likvidity FNM SR do konca roku 2002 je základom pre zostavenie bilancie príjmov a výdavkov v roku 2003. Táto sa skladá z očakávaných príjmov a z predpokladaných výdavkov FNM SR v roku 2003.
2.1.  Očakávané príjmy FNM SR v roku 2003

           Pri plánovaní príjmov v roku 2003 sme vychádzali z očakávaných príjmov z uzavretých zmlúv ako aj z predpokladu, že dôjde k uzavretiu nových zmlúv, ktoré budú podpísané v r. 2003 a výnosy z týchto predajov budú pripísané na účty FNM SR ešte v roku 2003. Podstatnú časť príjmov v tomto prípade tvorí príjem z privatizácie Slovenských elektrárni, a.s.. 

Očakávané príjmy FNM SR v roku 2003                                                                                     (v mil. Sk)                                           

Komentár k tabuľke: 
1.	Príjmy z predaja - uzavreté zmluvy: Jedná sa o príjmy zo zmlúv, ktoré FNM SR uzavrel v predchá-dzajúcom období, tzn. do 31.12.2002. Pri vyčíslení príjmov z uzavretých zmlúv FNM SR vychádzal z vlastných databáz, pričom do očakávaných príjmov započítal len príjmy od dlžníkov, ktorí nie sú v omeškaní s platením záväzkov voči FNM SR  (tzv. „bonitné pohľadávky“). 
2.	Príjmy z predaja - nové zmluvy uzavreté v roku 2003: Jedná sa o príjmy zo zmlúv, ktoré FNM SR uzavrie v priebehu roku 2003 a kúpna cena, resp. jej časť bude zaplatená v tomto období. Ide jednak o predaj z majetkovej účasti z portfólia FNM SR a súčasne počítame s výnosom z predaja majetkovej účasti štátu.  
3.	Prevod prostriedkov z termínovaných vkladov: Príjmy z úrokových výnosov vyplácaných peňažnými ústavmi pri termínovaných vkladoch a výplata z ukončených dlhodobých termínova-ných vkladov v priebehu roku 2003.
4.	Ostatné príjmy: Príjmy z účastí FNM SR na podnikaní obchodných spoločností, na ktorých má účasť (dividendy), exekúcie, poplatky a iné.

 2.2.  Záväzky, rozpočtované, respektíve plánované výdavky FNM SR v roku 2003  

Majetok FNM SR možno použiť len na účely vymedzené zákonom. V nasledujúcej tabuľke v ktorej  predkladáme použite majetku FNM SR v roku 2003, sú zohľadnené predpokladané rozpočtové výdaje v uvedenom období ako aj záväzky splatné v roku 2003 podľa § 28 odst. 3 písm. b) ku ktorým bolo, resp., bude potrebné prijať uznesenie vlády SR.  
                                                                                                                                         (v mil. Sk)

Komentár k tabuľke : 
1.	§ 28 ods. 3 písm. b) – Použitie majetku FNM SR v súlade s nasledovnými uzneseniami vlády SR:
•	použitie prostriedkov získaných z privatizácie ST, a.s.. Uznesením č. 603 zo dňa 9.8.2000 vláda SR schválila použitie finančných prostriedkov získaných z privatizácie 51% akcií Slovenských telekomunikácií, a.s. v roku 2000 podľa § 28 odst. 3 písm. b/ bodov 1-8 zákona. Časť finančných prostriedkov splatných v roku 2003 evidujeme vo výške 5,275 mil. Sk.
•	uznesením č. 385 z 2.5.2001 vláda SR schválila podľa § 28 ods.3 písmeno b/ bod 4 zákona pre potreby Študentského pôžičkového fondu čiastku 200 mil. Sk splatnú v rokoch 2001-2003. Pre školský rok 2002/2003 je vyčlenených 50 mil. Sk.
•	uznesením č. 1214 z 19.12.2001 vláda SR schválila použitie majetku FNM SR v roku 2003  na rozvojový program „Vráťme šport do škôl“ vo výške 300 mil. Sk.   
•	uznesením č. 718 z 26.6.2002 vláda SR odporučila prezidentovi prezídia FNM SR zabezpečiť vystavenie protizáruky FNM SR na osobitnú záruku vlády SR v roku 2002  podľa § 117 ods. 2 zákona č. 483/2001 Z.z. o bankách a o zmene a doplnení niektorých zákonov za úver Slovenskej sporiteľne, a.s. Bratislava do výšky 400 mil. Sk a príslušenstvo úveru, ktorý bude poskytnutý Slovenskej konsolidačnej, a.s. Bratislava na finančné krytie postúpenia klasifikovaných pohľadávok. V zmysle oznámenia Slovenskej konsolidačnej, a.s. pre rok 2003 FNM SR počíta s úhradou čiastky 91 mil. Sk,
•	návrh štátného rozpočtu -  na základe skutočností, ktoré vyplynuli z rokovania vlády SR 26. 10.2002 a v súlade s návrhom uznesenia vlády SR k návrhu štátneho rozpočtu na rok 2003 vláda SR predpokladá použitie majetku FNM SR v roku 2003 vo výške 4.000 mil. Sk na posilnenie štátnych finančných aktív, sumu 7.000 mil. Sk na úhradu štátnych záruk za bankové úvery a sumu 3.435 mil. Sk na splatenie dlhu zdravotníckych zariadení.
2.	§ 28 odst. 3 písm. c / - náklady na zvýšenie základného imania obchodných spoločností, ktorých akcionárom alebo spoločníkom je FNM SR,  
3.	§ 28 odst. 3 písm. d / - náklady spojené s činnosťou FNM SR,
4.	§ 28 odst. 3 písm. f / - náklady FNM SR spojené s podporou privatizácie v roku 2002,
5.	§ 28 ods. 3 písm. g / - nákup majetku a majetkových účastí, na ktoré má FNM SR predkupné právo. Jedná sa o nákup akcií Paroplynového cyklu, a.s. z portfólia SE, a.s.
6.	§ 28 ods. 3 písm. h) - náklady na uspokojovanie nárokov oprávnených osôb podľa osobitných predpisov,
7.	§ 28 ods. 3 písm. k / - náklady spojené so splatením dlhopisov FNM SR a ich výnosov,
8.	§ 28 ods. 3 písmeno l / - úhrada nákladov vzniknutých v dôsledku odstúpenia od zmluvy alebo na uzatváranie zmlúv o nájme takto získaného majetku, resp. nákladov, ktoré vznikli z mimosúdnych dohôd,
9.	§ 15 ods. 4 zákona / - podľa uvedeného zákona FNM SR ručí svojím majetkom za splnenie záväzkov nadobúdateľom privatizačného projektu.

2.3.  Bilancia príjmov a výdavkov FNM SR v roku 2003

Na základe uvedeného by očakávané celkové príjmy FNM SR (počítané na báze cash flow) dosiahli v roku 2003 sumu 17.648,89 mil. Sk. Súčasne vyčíslené záväzky a rozpočtované výdavky FNM SR splatné v roku 2003 predpokladáme vo výške 17.083,99 mil. Sk. Z uvedeného vyplýva, že hospodárenie FNM SR v roku 2003 bude prebytkové  564,90 mil. Sk.

V prípade, že privatizácia spoločnosti VSE, a.s. bude ukončená až v roku 2003,  bude presunutý aj termín plnenia niektorých záväzkov z roku 2002. Táto skutočnosť nebude vplývať na výšku salda rozpočtu FNM SR v roku 2003 avšak pravdepodobne vytvorí potrebu aktualizovať použitie majetku FNM SR podľa § 28 ods. 3 písm. b/ zákona.

Ďalej je potrebné upozorniť, že k dnešnému dňu vláda SR neprijala uznesenie k návrhu zákona o štátnom rozpočte pre rok 2003, v ktorom by spresnila potrebu finančných zdrojov z privatizačného procesu v roku 2003.

3.  Návrh na použitie majetku FNM SR v roku 2003

Vychádzajúc z uvedených predpokladov FNM SR odporúča v roku 2003 použiť majetok podľa
§ 28 ods. 3 písm. b/ zákona v rozsahu

15.150 mil. Sk